|  |  |  |
| --- | --- | --- |
| **בנק ישראל**  דוברות והסברה כלכלית | לוגו בנק ישראל | ירושלים, ד' בניסן תשפ"א  ‏‏17 במרץ 2021 |

הודעה לעיתונות:

התפתחות החוב של המגזר הפרטי הלא-פיננסי ברביע הרביעי של 2020

*לניתוח התפתחויות החוב בשנת 2020 כולה ראו* [*'החוב של המגזר הפרטי הלא-פיננסי'*](https://www.boi.org.il/he/NewsAndPublications/RegularPublications/Pages/MabatStat2020.aspx) *בחלק א' של פרסום 'מבט סטטיסטי 2020'.*

להלן תמצית ההתפתחויות בנתוני החוב של המגזר הפרטי הלא-פיננסי[[1]](#footnote-1) ברביע הרביעי של השנה:

* ברביע הרביעי נרשמה עלייה משמעותית ביתרת החוב של **המגזר העסקי** של כ-23 מיליארדי ש"ח (2.4%) שמקורה בעלייה ביתרת החוב לבנקים.
* יתרת **החוב לדיור של משקי הבית** המשיכה לגדול ברביע זה בכ-9 מיליארדים (2.2%);
* ביתרת **החוב לא-לדיור** נרשמה ברביע הרביעי עלייה בהיקף של כ-1 מיליארדים (0.4%). ובכך לראשונה השנה נרשמה עלייה ביתרה זו לאחר ירידה שהחלה מהרביע הראשון של השנה, על רקע משבר הקורונה.

1. החוב של המגזר העסקי הלא-פיננסי**[[2]](#footnote-2)**

* מהחטיבה למידע ולסטטיסטיקה נמסר, כי ברביע הרביעי של שנת 2020 גדלה יתרת החוב של המגזר העסקי בכ-23 מיליארדי ש"ח (2.4%) לרמה של כ-986 מיליארדים. העלייה ביתרת החוב נבעה מגיוסי חוב נטו משמעותיים בכלל אפיקי הגיוס שהסתכמו בכ-37 מיליארדי ש"ח והורכבו בעיקרם מהלוואות בנקאיות. העלייה ביתרת החוב קוזזה בחלקה כתוצאה מייסוף של כ-6.6% בשער החליפין של השקל מול הדולר שהקטין את השווי של החוב הנקוב במט"ח והצמוד לו. כתוצאה מכך, ברביע זה נרשם שיעור גידול חיובי ביתרת החוב לבנקים לאחר ירידה בשיעורי הגידול ברביעים השני והשלישי של השנה. (איורים 1,2).
* ברביע הרביעי של השנה **הנפיק המגזר העסקי** אג"ח בשווי של כ-10 מיליארדי ש"ח, נמוך מממוצע הגיוסים של ארבעת הרביעים הקודמים (כ-12 מיליארדים בממוצע לרביע). חברות מענף הנדל"ן והבינוי ממשיכות להוביל בגיוסים – כ-54% מההנפקות ברביע זה בוצעו על ידן.

בחודש ינואר 2021 הנפיק המגזר העסקי אג"ח בשווי של כ-4 מיליארדי ש"ח, רובן באג"ח סחירות. (איור 3).

* ברביע הרביעי של השנה **המרווח[[3]](#footnote-3) בין תשואת האג"ח הקונצרניות הכלולות במדד תל בונד 60, לבין תשואת האג"ח הממשלתיות הצמודות** המשיך להצטמצם בכ-0.2 נק' האחוז, לכ-1.2 נק' האחוז, זאת לאחר ההתרחבות המשמעותית שנרשמה ברביע הראשון של השנה, בעיקר בחודש מרץ, על רקע משבר הקורונה. בחודשים ינואר ופברואר 2021 מרווח זה המשיך להצטמצם עד לרמה של כ-1.1 נק' האחוז. (איור 4).

**לוח 1: התפלגות החוב של המגזר העסקי הלא-פיננסי**1

לוח 1: התפלגות החוב של המגזר העסקי הלא-פיננסי

**איור 1: אומדן לתנועות של סך החוב של המגזר העסקי הלא-פיננסי**

איור 1: אומדן לתנועות של סך החוב של המגזר העסקי הלא-פיננסי

**איור 2: שיעורי השינוי לעומת הרביע המקביל בשנה הקודמת בחוב הבנקאי והחוץ-בנקאי של המגזר העסקי הלא-פיננסי**

שיעורי השינוי לעומת הרביע המקביל בשנה הקודמת בחוב הבנקאי והחוץ-בנקאי של המגזר העסקי הלא-פיננסי

**איור 3: הנפקות אג"ח של המגזר העסקי הלא-פיננסי במהלך הרביע, לפי ענפים**

הנפקות אג"ח של המגזר העסקי הלא-פיננסי במהלך הרביע, לפי ענפים 

**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות   
(ממוצע חודשי)**

**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות 
(ממוצע חודשי)
**

1. החוב של משקי הבית

* **יתרת החוב של משקי הבית** גדלה ברביע הרביעי של שנת 2020 לרמה של כ-612 מיליארדי ש"ח - עלייה של כ-10 מיליארדים (1.6%) שמרביתה (כ-9 מיליארדים) ביתרת **החוב לדיור**;יתרת **החוב לא-לדיור** גדלה בשיעור מתון של כ-0.4% לרמה של כ-195 מיליארדי ש"ח, ובכך לראשונה השנה נרשמה עלייה ביתרת זו לאחר ירידה שהחלה מהרביע הראשון של השנה, על רקע משבר הקורונה (איור 5).
* ברביע הרביעי של שנת 2020 נטילת משכנתאות חדשות הסתכמה בכ-22 מיליארדי ש"ח, גבוה מהתקופה המקבילה אשתקד (כ-17 מיליארדים). עם זאת, בינואר 2021 נרשמה ירידה, עונתית ברובה, בנטילת משכנתאות חדשות והן הסתכמו בכ-6 מיליארדי ש"ח. בניכוי השפעות עונתיות, נטילת משכנתאות חדשות בחודש ינואר עמדה על כ-7 מיליארדי ש"ח. (איור 6).

**לוח 2: יתרות החוב של משקי הבית1**

לוח 2: יתרות החוב של משקי הבית

**איור 5: שיעורי השינוי לעומת הרביע המקביל בשנה הקודמת בחוב של משקי הבית לדיור ושלא לדיור**

איור 5: שיעורי השינוי לעומת הרביע המקביל בשנה הקודמת בחוב של משקי הבית לדיור ושלא לדיור

**איור 6: סכום ההלוואות החדשות לרכישת דירת מגורים שהעמידו הבנקים לציבור (משכנתאות)**

איור 6: סכום ההלוואות החדשות לרכישת דירת מגורים שהעמידו הבנקים לציבור (משכנתאות)

ראה קישור למידע נוסף בנושא המופיע באתר הבנק בדף [יתרות האשראי במשק](http://www.boi.org.il/he/DataAndStatistics/Pages/MainPage.aspx?Level=4&Sid=53&SubjectType=2), קישור [לנתוני משכנתאות](http://www.boi.org.il/he/BankingSupervision/Data/Pages/Tables.aspx?ChapterId=13), קישור לנתוני [מחירים בבנקים](http://www.boi.org.il/he/BankingSupervision/Data/Pages/Tables.aspx?ChapterId=6).

1. נתוני החוב לבנקים מבוססים על נתוני המאזניים החודשיים ולא על נתוני הדוחות הכספיים השנתיים, שכן הדוחות ל-2020 טרם פורסמו לציבור. [↑](#footnote-ref-1)
2. חברות עסקיות ישראליות, ללא בנקים, חברות כרטיסי אשראי וחברות ביטוח. [↑](#footnote-ref-2)
3. השינוי במרווח בין רביע לרביע מחושב כהפרש בין המרווח הממוצע בחודש האחרון של הרביע הנסקר לבין המרווח הממוצע בחודש האחרון של הרביע הקודם. [↑](#footnote-ref-3)